**POU PIBLIYE TOUSWIT:**

Samdi 24 out 2024

**KONTAK:**

Ann Scales, [Ann.Scales@mass.gov](mailto:Ann.Scales@mass.gov)

Danielle Burney, [Danielle.burney@mass.gov](mailto:Danielle.burney@mass.gov)

**Ofisyèl Eta yo Anonse plan pou Flite Pwodui pou Touye Moustik nan kèk Seksyon Konte Worcester ak Plymouth akòz EEE.**

*Flite pou moustik se youn nan eleman yon repons sante piblik pou redwi risk ki genyen nan viris EEE a ki ra, men ki grav.*

**BOSTON** - Depatman Sante Piblik Massachusetts (Massachusetts Department of Public Health, DPH) ak Depatman Resous Agrikòl Massachusetts (Massachusetts Department of Agricultural Resources, MDAR) te anonse jodi a plan pou fè flite nan lè a pou moustik sou yon elikoptè nan zòn Konte Plymouth, ak flite sou yon kamyon nan kèk pati nan Konte Worcester. Apati 24 out 2024, DPH te ogmante nivo risk dis (10) kominote nan Massachusetts a gwo risk oswa risk kritik pou viris Ansefalit Ekin Delès (Eastern Equine Encephalitis, EEE).

Komisyon Konsèy Kontwòl Moustik Reklamasyon Eta (The State Reclamation Mosquito Control Board, SRMCB), avèk asistans MDAR, pral flite sou yon elikoptè nan kèk pati nan Konte Plymouth epi sipèvize kote y ap flite sou kamyon nan kèk pati nan Konte Worcester.

Uit (8) kominote nan zòn y ap flite sou elikoptè yo se Carver, Halifax, Kingston, Middleborough, Plymouth, Plympton, Rochester, ak Wareham.

Senk (5) kominote ki nan zòn y ap flite sou kamyon yo se Douglas, Dudley, Oxford, Sutton, ak Uxbridge.

Nou t ap travay sou planifikasyon ak kowòdinasyon pou operasyon pou flite ki pral fèt yo. Nou pral bay detay sou lè egzak la pi vit posib, men nou prevwa travay la pral fèt pandan semèn 26 out la. Nou pwograme pou flite a nan mitan lannwit, kòmanse yon ti tan apre solèy kouche epi fini granm maten. Tanpri sonje orè sa a depann sou tan an epi li ka chanje sanzatann. Rezidan yo pral kapab vizite [sitwèb](https://www.mass.gov/mosquito-borne-diseases) DPH yo pou plis enfòmasyon lè yo vin disponib.

EEE se yon maladi ki ra men ki grav epi ki kapab touye moun. Maladi sa a kapab afekte moun tout laj. Jou ki te 16 Out la, DPH [te anonse](https://www.mass.gov/news/state-health-officials-announce-seasons-first-human-case-of-eastern-equine-encephalitis-in-massachusetts?_gl=1*xdsiv3*_ga*MjAyODM0ODA3OS4xNzA0ODE4MDU2*_ga_MCLPEGW7WM*MTcyNDQyMzM1My4yMjAuMS4xNzI0NDIzMzU0LjAuMC4w) premye ka kote yon moun te gen enfeksyon viris EEE a nan ane a. Yon mesye nan 80 ane konsa ki te pran kontak ak EEE nan Konte Worcester. Pandan dènye epidemi EEE nan Massachusetts nan lane 2019-2020, te gen 17 ka ki te moun epi sèt (7) moun te mouri.

**Komisyonè DPH Robbie Goldstein MD, PhD. te di** "Nou pa te gen yon epidemi EEE pandan kat (4) ane nan Massachusetts. “Epidemi ak aktivite ane sa a ogmante risk pou kominote nan kèk pati nan eta a. Nou bezwen sèvi ak tout zouti nou genyen ki disponib pou redwi risk yo epi pwoteje kominote nou yo. N ap mande tout moun pou yo fè pati pa yo."

**Komisyonè MDAR Ashley Randle te di** "Akòz risk ogmante EEE ak premye ka moun nan sezon an, eta a ap pran bonjan aksyon pou pwoteje sante piblik la. Lè nou flite nan lè sa, sa pral vize moustik ki pote viris EEE a. Pandan mezi sa yo enpòtan anpil pou diminye risk pou maladi a gaye, li enpòtan pou tout moun rete vijilan epi swiv direktiv pwoteksyon pèsonèl pou pwoteje kominote nou an.”

Pestisid yo itilize a se Anvil 10+10, yon pwodwi ki anrejistre nan EPA yo teste anpil epi yo itilize ni lè y ap flite atè ak lè flite anlè nan peyi Etazini pou kontwole moustik. Konpoze ki nan pwodui sa a efikas anpil nan touye moustik atravè lemond depi plis pase 20 lane.

Yo aplike Anvil 10+10 avèk yon ayewosòl volim ba anpil (ultra-low volume, ULV) ki sèvi ak yon ti kras nan ensektisid la. Li pa fasil pou yon moun ta pran kontak ak yon kantite ki t ap gen yon efè negatif sou sante. Malgre prekosyon espesyal yo pa nesesè, moun ki abite nan zòn ki afekte yo ki prefere evite oswa minimize kontak ka rete andedan kay la pandan y ap flite a. Moun ki konnen yo gen sansiblite ak pwodwi chimik oswa pwoblèm respiratwa, tankou opresyon, nou ankouraje yo rete andedan kay la pandan y ap flite a pou diminye chans pou yo agrave pwoblèm sante sa yo. Ou kapab manje legim ak fwi ki grandi nan zòn trete a oswa sèvi ak dlo pou bwè yo pran nan dlo sifas toupre kote y ap flite yo.

Pwason yo gen mwens chans pou w jwenn yo sou sifas yo alimante yo epi myèl yo gen pis chans pou jwenn nich yo la. Pwopriyetè ti etan dekoratif pou pwason nan zòn y ap flite nan lè yo nan Konte Plymouth ta dwe kouvri yo pandan nwit y ap flite a. Pou moun k ap okipe myèl yo, si myèl yo rasanble deyò bwat nich yo, konsidere mete yon kouvèti nan antre nich la oswa sou tout bwat nich yo avèk yon twal mouye ki lach (twal a sak, dra, elatriye) pou anpeche myèl yo soti epi antre an kontak dirèk pandan aplikasyon an. Li pa nesesè pou pote bèt andedan kay la pandan y ap flite a, men si w kenbe bèt yo andedan kay la sa pral minimize kontak.

Pandan flit kontwòl moustik sa yo nesesè pou diminye risk pou moun pran EEE, yo pa pral elimine li. N ap raple tout rezidan yo pou yo kontinye pwoteje tèt yo kont kout dan moustik lè yo aplike pwodui pou pouse moustik ak yon engredyan aktif ki anrejistre nan EPA chak fwa yo deyò. Nou konseye kominote ki gen gwo risk ak risk kritik yo pou yo planifye aktivite deyò yo yon lè pou evite lè solèy kouche jiska douvanjou, yon fason pou minimize kontak a kmoustik ki gen plis chans pwopaje EEE. DPH rekòmande prekosyon sa yo:

**Pa kite moustik mòde ou**

Pase pwodui pou pouse moustik lè w deyò. Sèvi ak yon pwodui pou pouse moustik ak yon engredyan ki anrejistre nan EPA (DEET (N,N-diethyl-m-toluamide), permetrin, pikaridin (KBR 3023), lwil ekaliptis sitwon. [p-Menthane-3,8-diol (PMD)] oswa IR3535) dapre enstriksyon ki sou etikèt pwodwi a. Ou pa ta dwe itilize pwodwi DEET sou tibebe ki poko gen de (2) mwa epi ou ta dwe itilize nan konsantrasyon 30 pousan oswa mwens sou timoun ki pi gran yo. Ou pa ta dwe itilize lwil ekaliptis sitwon sou timoun ki poko gen twa (3) lane.

**Ou dwe konnen lè gen anpil moustik deyò.** Ant lè solèy kouche jiska douvanjou se lè anpil moustik ap pike moun. Konsidere repwograme aktivite deyò ki fèt pandan aswè oswa maten bonè nan zòn ki gen gwo risk yo.

**Rad ka ede redwi pike moustik.** Mete rad manch long, pantalon pye long ak chosèt lè w deyò pou ede kenbe moustik lwen po ou.

**Pa kite moustik antre lakay ou**

**Koule dlo dòmi.** Moustik ponn ze yo nan dlo dòmi. Pou limite kantite kote lakay ou pou moustik kwaze, vide oswa jete bagay ki kenbe dlo. Tcheke goutyè lapli ak drenaj yo. Vide po flè ou pa itilize yo ak pisin pou timoun jwe epi chanje dlo nan basen zwazo yo souvan.

**Enstale oswa repare twil yo.** Kenbe moustik deyò lè w gen twil yo byen sere sou tout fenèt ak pòt.

**Pwoteje bèt ou yo**

Pwopriyetè bèt yo ta dwe diminye sit kote moustik yo ap fè pitit sou pwopriyete yo a lè yo elimine dlo ki dòmi nan resipyan tankou bokit, kawotchou, ak pisin pou timoun jwe- sitou apre gwo lapli. Manjwa dlo se yon kote moustik ka fè anpil pitit epi yo ta dwe lave omwen yon fwa pa semèn pandan mwa ete yo pou diminye moustik tou pre zòn anklo pou chwal yo. Pwopriyetè chwal yo ta dwe kenbe chwal yo andedan nan mitan lannwit pou diminye risk pou yo nan kontak ak moustik. Epitou, pwopriyetè yo ta dwe pale ak veterinè yo sou pwodui pou pouse moustik yo apwouve pou itilize sou bèt ak vaksen pou anpeche viris Nil Oksidantal (West Nile Virus, WNV) ak EEE. Si yo sispèk yon bèt gen WNV oswa EEE, pwopriyetè yo oblije deklare sa bay Depatman Resous Agrikòl (Department of Agricultural Resources), Divizyon Sante Animal lè yo rele 617-626-1795, ak Depatman Sante Piblik lè yo rele 617-983-6800.

**Pou yon dokiman Kesyon-Repons konsènan kontwòl moustik ak flite,** tanpri vizite sit entènèt DPH la [isit la](https://www.mass.gov/info-details/mosquito-control-and-spraying).

**Pou kesyon sou flite,** kontakte MDAR Crop and Pest Services nan [mosquitoprogram@mass.gov](mailto:mosquitoprogram@mass.gov).

**Pou jwenn enfòmasyon ki pi ajou sou risk ak maladi EEE a,** kontakte Divizyon Epidemyoloji DPH nan (617) 983-6800 oswa vizite sit entènèt DPH la. [Maladi moustik yo | Mass.gov](https://www.mass.gov/mosquito-borne-diseases) pou nivo risk ajou, rezilta moustik, kat, ak ensidans echantiyon moustik pozitif.

**Pou kesyon sou kontwòl moustik nan vil ou oswa vilaj ou a:** Kontakte konsèy sante lokal ou a.

**Pou enfòmasyon jeneral sou kontwòl moustik,** kontakte [Komisyon Konsèy Eta Reklamasyon ak Kontwòl Moustik](https://www.mass.gov/state-reclamation-and-mosquito-control-board-srmcb?_gl=1*jg5865*_ga*NTIxNDk4NTQyLjE3MTM1Mjk3Mzg.*_ga_MCLPEGW7WM*MTcyNDQ1MjIzOC4yNy4wLjE3MjQ0NTIyMzguMC4wLjA.) nan MDAR nan (508) 281-6786 oswa imèl [mosquitoprogram@mass.gov](mailto:mosquitoprogram@mass.gov).